Tanzanìa
La Tanzanìa a l'é un pais dl'Àfrica oriental.

A confin-a con Kenya, Ruanda, Burundi, Repùblica Democràtica dël Còngo, Zambia, Malawi e Mosambich e a l'é bagnà da l'Océan Indian.
La capital ofissial a l'é Dodoma, ma "de facto" a l'é ancora Dar es Salaam, ch'a l'é ëdcò la sità pì importanta dël pais.
A l'ha na surfassa ëd 945.087 km² e a conta anviron 37.900.000 abitant.

Anté ch'as treuva

Stòria moderna 
La Tanzanìa a l'é nassùa dël 1964 da l'union dla repùblica dël Tanganica e dël sultanà ëd Zanzibar (dòp na revolussion ch'a l'avià mandà via ël sultan).
Ël Tanganica a l'é stàit un possediment dla Gërmania dal 1886 al 1919 e peui a l'é passà al Regn Unì; Zanzibar a l'é stàit un sultanà sota al protetorà del Regn Unì dal 1886 a l'indipendensa.

Organisassion polìtica 
La Tanzanìa (nòm ofissial: Jamhuri ya Muungano wa Tanzania / United Republic of Tanzania) a l'é na repùblica.
Ël president a l'é Samia Hassan Suluhu (dal 2021).
Ël prim ministr a l'é Kassim Majaliwa (dal 2015).